ครึ่งบ่าย…ไม้สั้น – บล.คันทรี่ กรุ๊ป
สรุปทิศทางตลาดภาคเช้า และแนวโน้มการลงทุนภาคบ่าย โดย บล.คันทรี กรุ๊ป จำกัด
26 ม.ค. 2559

สรุปตลาดภาคเช้า
ตลาดภาคเช้าปิดปรับตัวลดลงเล็กน้อย ในทิศทางเดียวกับตลาดรอบบ้านโดยถูกกดดันจากราคาน้ำมันดิบที่ปรับตัวลดลง ส่งผลให้มีแรงขายล๊อคกำไรในหุ้นกลุ่มพลังงาน สำหรับกลุ่มที่ปรับตัวได้เด่นในภาคเช้าคือกลุ่ม ICT นำโดย ADVANC และ JAS ด้านปริมาณการซื้อขายอยู่ในระดับเบาบางระดับ 1.35 หมื่นล้านบ่าท
 
แนวโน้ม ภาคบ่าย
คาดดัชนีมีแนวโน้มทรงตัว ด้วย ปริมาณการซื้อขายที่เบาบางในภาคเช้าสะท้อนถึงการรอท่าทีของนักลงทุน ต่อการประชุมธนาคารกลางในสัปดาห์นี้ โดยจับตาหลักไปที่การประชุม FOMC ในการตัดสินใจเรื่องดอกเบี้ยนโยบาย สำหรับการเก็งกำไร แนะนำกลับมาซื้อเก็งกำไรหุ้นกลุ่มที่ได้ประโยชน์จากน้ำมันขาลงเช่น AAV และ BA และแนะนำทยอยสะสมคือกลุ่มรับเหมาก่อสร้าง ITD, CK และ STEC
 
วิเคราะห์ทางเทคนิค
CWT ข่าวดีฝุดๆ กำลังมายังชัยวัดในไม่ช้า เรื่องแรกคือบริษัทน่าจะเตรียมเซ็นต์การได้ทำโรงไฟฟ้า bio gas ขนาดประมาณ 10 mw เป็นอย่างน้อย ซึ่งเป็นโรงไฟฟ้าที่ให้ผลตอบแทนดีสม่ำเสมอ  แค่โรงนี้โรงเดียวก็เห็นกำไรต่อปีร่วม 150 ล้านบาทเข้าไปแล้ว 
แค่นั้นยังไม่พอข่าวสำคัญอันที่สองก็คือการที่ คสช. ประกาศ ม.44 ให้มีการดำเนินการโรงไฟฟ้าพลังงานทางเลือกภายในปีนี้ทั้งการจัดการขยะ และโรงไฟฟ้าแบบแสงอาทิตย์นั้น จะทำให้ CWT มีโอกาสได้รับการเซ็นต์อนุมัติจากผู้ว่าฯ ที่เซ็นต์ช้าหมึกหมดมาหลายเดือน ให้เติมหมึกเซ็นต์โดยเร็ว จำนวน 2 โครงรวมกันขาด 19.8 MW 
 โดยสองโรงนี้กำไรมหาศาลนะขอบอก  เด็กแนวมองว่า CWT มาถึงจุดที่จะต้องเข้าทยอยสะสมแล้ว และราคาหุ้นก็เริ่มฟื้นตัวมี volume เข้ามาแปลกๆ ตั้งแต่สัปดาห์ก่อนเหมือนจะยินดีอะไรด้วยล่วงหน้า  พื้นฐานของบริษัทจะเปลี่ยนไปโดยสิ้นเชิงจากการทำพลังงานนี้  คอยดูกัน 
กราฟ CWT โค้งตัวแบบ bottom out หลังจากลงมาอย่างยาวนาน  Stoch โค้งตัวขึ้นรับในแนว Oversold เกิดสัญญาณซื้อ โดยมีโวลุ่มเข้ามาเพิ่มขึ้นในรอบ 2 สัปดาห์อย่างผิดปกติ แนวโน้มจะดันราคาให้ปรับตัวขึ้นเป็นรูปด้วยหงายมีแนวต้านสำคัญ 2.80 บาท แนะนำ เก็งกำไร
 
เด็กแนว
EIC 
ราคาปิด 1.09 บาท
แนวรับ 1.08 บาท          
แนวต้าน 1.20, 1.30 บาท
แนว cut loss หากราคามีแนวโน้มหลุด 1.06 บาท
กราฟ EIC เกิด Double ในแท่งเทียนและกำลังฟอร์มตัวเป็น W-shape โดยเครื่องมือ Stoch เกิด Divergence ถึงสามครั้ง ซึ่งจะผลักดันให้ราคาหุ้นเกิดแรงซื้อแปลกๆ และดีดตัวขึ้นไปยังแนวต้านอย่างน้อย 1.20 บาท ของแขนขวาตัว W แนะนำเก็งกำไร
 